Portofinas
Portofinas (it. Portofino) – žvejų gyvenvietė ir turistinė poilsiavietė Italijoje, Genujos metropolyje, Italijos rivjeroje. Portofinas yra žymus savo menišku, spalvingu uostu su pastelinių spalvų namais, ir taip pat kaip mėgstama įžymių žmonių poilsio vieta. Dar labiau Portofiną pasaulyje išgarsino 1959 m. Dalidos daina „Love in Portofino“ (liet. Meilė Portofine), tapusi simboline miestelio daina ir ne sykį atlikta įvairių dainininkų – Gloria Lasso, Andrea Bocelli ir kitų.